Source: http://ec.europa.eu/civiljustice/parental_resp/parental_resp_bel_hu.htm
Timestamp: 2015-05-04 14:05:25+00:00

Document:
Európai Bizottság - Európai Igazságügyi Hálózat - Szülői felelősség - Belgium
Utolsó frissítés: 30-04-2009
Szülői felelősség - BelgiumAz oldal tartalma elavult. Már megkezdtük a szöveg frissítését. Az aktualizált tartalom az európai igazságügyi portálon lesz elérhető.
Mit jelent a gyakorlatban a „szülői felelősség” fogalma? Melyek a szülői felelősséggel rendelkező személy jogai és kötelességei? 2.
Ha szülők elválnak vagy különválnak, hogyan születik döntés a szülői felelősség további gyakorlásáról? 5.
Ha valaki szülői felelősséggel kapcsolatos kérelmet kíván benyújtani, melyik bírósághoz vagy hatósághoz kell fordulnia? Milyen alaki szabályokat kell betartani, és milyen iratokat kell csatolni a kérelemhez? 11.
Milyen eljárás érvényes ezen esetekre? Van sürgősségi eljárás? 12.
Igényelhető-e költségmentesség az eljárás költségeinek fedezésére? 13.
Lehet-e fellebbezni a szülői felelősséggel kapcsolatban hozott döntés ellen? 14.
Bizonyos esetekben előfordulhat, hogy bírósághoz vagy egy adott hatósághoz kell fordulni a szülői felelősséggel kapcsolatos döntés végrehajtása érdekében. Milyen eljárás követendő ilyen esetekben? 15.
Mi a teendő, ha valaki másik tagállam bírósága által szülői felelősség tárgyában hozott döntést Belgiumban akar elismertetni vagy végrehajtatni? Milyen eljárás követendő ilyen esetekben? 16.
Melyik bírósághoz kell fordulni Belgiumban, ha valaki másik tagállam bírósága által szülői felelősséggel kapcsolatban hozott döntés elismerése ellen kíván tiltakozni? Milyen eljárás követendő ilyen esetekben? 17.
Milyen jogszabály érvényes olyan szülői felelősséggel kapcsolatos eljárás esetén, amikor a gyermek vagy a felek nem Belgiumban élnek, illetve más az állampolgárságuk? 1. Mit jelent a gyakorlatban a „szülői felelősség” fogalma? Melyek a szülői felelősséggel rendelkező személy jogai és kötelességei?
A szülői felügyeleti jogokra
vonatkozó fő szabályokat a polgári törvénykönyv 371–387b. cikke foglalja
össze. A Polgári Törvénykönyv 203. cikkének (1) bekezdése is megemlít a
szülőkre háruló feladatok közül néhányat (lakhatás, eltartás, felügyelet,
oktatás és szakképzés biztosítása – ez utóbbi kötelezettség a gyermek
nagykorúsága után is fennállhat).
A gyermekek nagykorúságukig (18
éves korukig) vagy önállóvá válásukig apjuk és anyjuk felügyelete alatt
maradnak. A szülői felügyelet különböző területein belül különbséget kell
tenni a gyermek személye, a gyermek vagyonának kezelése, valamint a szülői
felügyelettel járó bizonyos előjogok felett gyakorolt felügyelet között. A
gyermek személye felett gyakorolt felügyelet további két részre osztható:
egyrészt „felügyeletre”, amely a gyermekkel való együttélésből (úgymint a
gyermekről való gondoskodásból, a gyermek felügyeletéből, és a gyermeknek a
szülővel való együttlétével kapcsolatos nevelési döntések meghozatalából)
áll, másrészt pedig az oktatáshoz való jogra, amely a gyermek eltartására,
oktatására és szakképzésére vonatkozó döntéshozatalból áll. A gyermek
vagyonának kezelését illetően különbség van a gyermek vagyonának kezelési
joga és annak haszonélvezeti joga között. Végül a gyermek házasságkötésére,
örökbefogadására és nagykorúvá válására vonatkozó szülői jogkörök sorolhatók
a különleges előjogok közé.
A szülői felügyelet jogát
rendszerint a két szülő közösen gyakorolja a kiskorú gyermek felett.
Függetlenül attól, hogy együtt élnek-e vagy sem, és hogy házasok-e vagy sem,
amennyiben a leszármazási kapcsolatot mindegyikük tekintetében
megállapították, a szülői felügyelettel járó különböző előjogok gyakorlása
közösen illeti meg mindkettőjüket (a Polgári Törvénykönyv 373. és 374. cikke).
Amennyiben akár az anya, akár
az apa esetében a vér szerinti leszármazás nem nyer megállapítást, vagy ha
egyikük meghal, eltűnik vagy nem rendelkezik a szükséges cselekvőképességgel,
akkor e felügyeletet a másik szülő egyedül gyakorolja.
Bizonyos esetekben azonban az
illetékes bíró a szülői felügyelet kizárólagos gyakorlását az egyik szülőre
Amennyiben a szülők nem tudnak
megállapodásra jutni a gyermek elhelyezésének kérdésében, vagy a gyermek
egészségét, oktatását, szakképzését vagy szabadidős tevékenységét, valamint a
vallásos és világnézeti nevelését érintő fontos döntéseket illetően, vagy ha
a megállapodás ellentétes a gyermek érdekeivel, a bíró a szülői felügyelet
kizárólagos gyakorlását az egyik szülőre bízhatja. Ez esetben a másik szülő
meghatározott feltételek szerint személyes kapcsolatot tart fent a
gyermekkel, valamint fenntartja a gyermek oktatásának ellenőrzésével
kapcsolatos jogát. Ha sem az apa, sem az anya nem tudja a szülői felügyeletet
ellátni, indokolt a gyámság alá helyezés megindítása (a Polgári Törvénykönyv 375.
4. Ha szülők elválnak vagy különválnak, hogyan születik döntés a szülői felelősség további gyakorlásáról?
Elméletben a szülők különválása vagy elválása nem befolyásolja a szülői felügyelet átruházásának szabályait (a gyakorlatban azonban a különválás a szülői felügyelet közös gyakorlását ellehetetlenítheti). A jogelv az, hogy a szülői felügyeletet a gyermek mindkét szülője közösen gyakorolja (vö. a 2. ponttal). A fent említett cikkben említett körülmények esetén a bíró azonban a Polgári Törvénykönyv 374. cikkével összhangban a szülői felügyelet kizárólagos gyakorlását az egyik szülőre bízhatja (vö. a 3. ponttal).A szülők természetesen megállapodást köthetnek a szülői felügyelet ellátásának gyakorlati részleteiről, feltéve hogy a gyermek érdekeit mindvégig tiszteletben tartják.Meg kell határozni valamennyi gyakorlati részletet a gyermek elhelyezésével, a népesség-nyilvántartásba való bejelentésének helyével, valamint a gyermek tartásához, oktatásához és képzéséhez történő szülői hozzájárulással kapcsolatban.
A feleknek nem kötelező bíróságoz fordulniuk: magánjogi megállapodásban rendezhetik a gyermek felett gyakorolt szülői felügyelet kérdését. Amennyiben szükség esetére biztosítani kívánják e határozat végrehajthatóságát, a megállapodást az illetékes bíró elé kell terjeszteni, aki megvizsgálja, hogy az tiszteletben tartja-e a gyermek érdekeit.
A körülményektől és a különválás típusától függően, a feleknek vagy a békebíróhoz, aki a házastársak vagy törvényes élettársak ideiglenes különválásával kapcsolatos sürgős és ideiglenes intézkedéseket szabályozza (a Polgári Törvénykönyv 223. és 1479. cikke), vagy a Polgári Törvénykönyv 387a. cikkének megfelelően a fiatalkorúak bíróságához, amely a gyermek szülői felügyeletére vonatkozó intézkedéseket rendeli el, vagy az első fokú bírósághoz és a felek válóperében eljáró bírósághoz kell fordulniuk.Olyan válás esetén, amelyre a házasság helyrehozhatatlan megromlása miatt kerül sor (vö. a „Válás-Belgium” lappal), a felek az eljárás bármely szakaszában kérhetik a gyermekeket érintő ideiglenes intézkedésekről szóló megállapodás bírói jóváhagyását. A bíró megtagadhatja a megállapodás jóváhagyását, ha az ellentétes a gyermekek érdekeivel. Megállapodás hiányában vagy részleges megállapodás esetén a bíró rendezi a kérdést. A felek fordulhatnak közvetlenül a bíróhoz is. A válást követően a gyermek személye feletti felügyeletet és a gyermek vagyonának kezelését a szülők közösen gyakorolják, illetve az a fél gyakorolja, amelyre a felügyeletet korábbi határozatokkal rábízták. Az apa vagy az anya, vagy mindkettőjük, illetve a belga királyi ügyész kérésére a fiatalkorúak bíróságának lehetősége van a szülői felügyeletre vonatkozó határozatok bármelyikét megváltoztatni.Közös megegyezéssel történő válás esetén (vö. a „Válás-Belgium” lappal), a feleknek a válást megelőzően jelezniük kell a megállapodásukban, hogy milyen eljárásmenetet fognak követni a szülői felügyeletet (a szülői felügyelet gyakorlatát, a személyes kapcsolattartáshoz való jogot, a gyermek vagyonának kezelését) illetően, valamint ismertetik a gyermek tartásához, oktatásához és képzéséhez a válóperes eljárás alatt és azt követően történő szülői hozzájárulás gyakorlati részleteit mindkét szülő esetében. Ezt belga királyi ügyész véleményezi, a bíró pedig törölheti vagy módosíthatja a kiskorú gyermekek érdekeivel ellentétes megállapodásokat. A bíró mondja ki a válást és hagyja jóvá a kiskorú gyermekekre vonatkozó megállapodást.
Az ügyben eljáró bíró a felek
beleegyezésével javasolhatja családügyi közvetítő felkeresését, illetve az
erre irányuló kérelem érkezhet maguktól az érintett felektől (a bíróságokról
szóló törvény 1734. cikke). A családi konfliktusokban közvetítő személy
megkísérel részleges vagy teljes megállapodást elérni. A bíró csak abban az
esetben tagadhatja meg a megállapodás jóváhagyását, ha az a közrendbe
ütközik, illetve ha a családügyi közvetítés eredményeként létrejövő
megállapodás ellentétes a gyermek érdekeivel. Bármelyik fél kezdeményezheti a
közvetítés igénybevételét bírósági eljárásoktól függetlenül is (a
bíróságokról szóló törvény 1730. cikke). Az erre engedéllyel rendelkező
közvetítőnél kötött megállapodást is jóvá kell hagyatni a fent említett
Végül semmi nem gátolja a
feleket abban, hogy szakértőhöz (szociális munkáshoz, pszichológushoz,
gyermekpszichiáterhez) forduljanak annak érdekében, hogy kikérjék a
véleményét, illetve hogy a bírósági eljáráshoz szakértő kijelölését kérjék. A
fent említett eljárások részeként a belga királyi ügyész szociális
szolgálatokhoz fordulhat a gyermekekkel kapcsolatos információk megszerzése
érdekében, a bíró pedig figyelembe veszi a gyermek véleményét (a bíróságokról
szóló törvény 931. cikke).
A bíró dönt a szülői felügyelet
gyakorlásáról. E döntés nyilvánvalóan függ a szülők, és – amennyiben koránál
fogva megfelelő ítélőképességgel rendelkezik – a gyermek kívánságától, az
üggyel kapcsolatos helyzettől és a körülményektől. Amennyiben a szülők nem
tudnak megállapodni a gyermeket illetően (az elhelyezése tekintetében,
valamint az egészségét, oktatását, szakképzését, szabadidős tevékenységét,
vallási vagy világnézeti nevelését érintő fontos döntésekben), vagy
amennyiben a bíró úgy ítéli meg, hogy a megállapodásuk ellentétes a gyermek
érdekeivel, akkor a bíró a szülői felügyelet kizárólagos gyakorlását az egyik
szülőre bízhatja. A bíró a gyermek oktatásával kapcsolatosan olyan döntést is
hozhat, amelyet egyébként csak a szülők beleegyezésével lehetne meghozni. A
bíró határozza meg azokat a szabályokat, amelyek a szülői felügyeletet nem
gyakorló szülő számára lehetővé teszik a gyermekkel való személyes kapcsolat
fenntartását – az e kapcsolathoz való jogot csak nagyon komoly okok miatt
lehet megtagadni.
A szülői felügyeletet nem
gyakorló szülő fenntartja a gyermek oktatásának ellenőrzésével kapcsolatos
jogát. Amennyiben e szülőt e tekintetben a másik szülő vagy harmadik felek
nem részesítik megfelelő tájékoztatásban, akkor a gyermek érdekében az ügyet
a fiatalkorúak bírósága elé viheti.
Minden esetben a bíró határozza
meg a gyermek elhelyezésének gyakorlati részleteit és azt a helyet, ahol a
gyermeket a népesség-nyilvántartásban regisztrálják.
A bíró döntheti el a gyermek
tartásához, oktatásához és képzéséhez történő hozzájárulás gyakorlati
részleteit is.
A felek olyan külön kérdéseket
is a bíró elé terjeszthetnek, mint a szünidő szülők közötti megosztását,
bizonyos költségek megosztását és az iskolai beiratkozást. Ez mindig az adott
esettől függ.
Az a tény, hogy az egyik szülőnek ítélték a szülői felügyelet kizárólagos jogát, nem ad neki szabad kezet a gyermekkel kapcsolatos döntések meghozatalánál. Minden egyes esetben figyelembe kell venni a megkötött megállapodásokat. Továbbá (vö. a 7. ponttal), a másik szülő fenntartja a gyermek oktatásának ellenőrzésével kapcsolatos jogát. A másik szülő tájékoztatása nélkül történő elköltözés a gyermekkel befolyásolhatja a gyermek elhelyezését, a személyes kapcsolathoz való jogot stb. Ilyen esetben az a fél, akit nem értesítettek, vagy aki nem adja beleegyezését, a fiatalkorúak bíróságához (a Polgári Törvénykönyv 374. és 387a. cikke), vagy vészhelyzet esetén a bíróhoz (a bíróságokról szóló törvény 584. cikke) fordulhat.
Ez azt jelenti, hogy jelenleg
és a jövőben is mindketten kiveszik a részüket a szülői felügyelet (a gyermek
felett gyakorolt szülői felügyelet, az oktatáshoz való jog, a gyermek
vagyonának törvényes kezeléséhez és törvényes haszonélvezetéhez való jog)
gyakorlásából, valamint hogy egyik szülő sem hoz egyedül olyan döntést, amely
megakadályozza a másik szülőt saját előjogainak gyakorlásában. Ezért
mindegyik szülőnek rendelkeznie kell a másik szülő beleegyezésével, amelynek
hiányában nem intézkedhet. Ugyanakkor a gyermek felett gyakorolt szülői
felügyeletet illetően a mindennapi teendőkkel, a jómodorral stb. kapcsolatos
döntéseket például az a szülő hozza meg, akivel a gyermek együtt lakik.
(Jóhiszemű) harmadik felekkel kapcsolatban mindegyik szülőről feltételezik,
hogy amikor a felügyelet gyakorlása közben egyedül jár el, akkor azt a másik
szülő beleegyezésével teszi (a Polgári Törvénykönyv 373. cikke).
Ez az adott esett körülményeitől függ (vö. az 5. ponttal). Lehet, hogy a fiatalkorúak bírósághoz kell fordulni (a Polgári Törvénykönyv 387a. cikke) - amennyiben ez áll fenn, akkor a gyermek lakóhelye szerint illetékes fiatalkorúak bíróságát kell felkeresni. Más esetben vagy a békebíróhoz (a Polgári Törvénykönyv 223. és 1479. cikke, valamint a bíróságokról szóló törvény 594. cikkének (19) bekezdése; a békebíró hatáskörébe tartozik a kiskorúak gyámság alá helyezése is - a bíróságokról szóló törvény 594. cikkének (6) bekezdése), vagy az elsőfokú bíróság elnökéhez, aki a válási ügyekben gyorsított eljárással hoz ítéletet (a bíróságokról szóló törvény 1280.cikke), vagy a válóperben eljáró bíróhoz kell fordulni. Az adott esettől függően a keresetet kérelem vagy idézés benyújtásával kell elindítani. A benyújtott keresettől függően a keresetlevélhez bizonyos okmányokat kell csatolni.
11. Milyen eljárás érvényes ezen esetekre? Van sürgősségi eljárás?
A bíró dönt a felek kérelméről.
A szükséges ítélőképességgel rendelkező kiskorú saját kérésére vagy a bíró
döntése alapján meghallgatható az őt érintő eljárás során (a bíróságokról
szóló törvény 931. cikke). Sürgősségi eljárás iránti kérelemmel a bíróság
elnökéhez lehet fordulni (a bíróságokról szóló törvény 584. cikke), aki
ideiglenes döntést hoz.
Az általános jogszabályokat kell alkalmazni (vö. a „Kköltségmentesség - Belgium” lappal).
Közös megegyezéssel történő
válás esetén, amennyiben a felek megegyeztek a szülői felügyelet gyakorlati
részleteiben, ha a belga királyi ügyész ismertette az álláspontját, valamint
ha a bíró jóváhagyta a megállapodást és kimondta a válást, akkor elméletileg
A szülői felügyelet kérdésében
hozott határozatok rendszerint egy hónapon belül megfellebbezhetők. E
határidőt a határozat meghozatalától, illetve (egyoldalú kereset alapján hozott
határozat elleni fellebbezés esetén) a határozatról szóló értesítés
kézhezvételétől kell számítani. A határidő meghosszabbítása érdekében az
ítélet kihirdetését néha (például a belga királyi ügyész kérésére)
elhalasztják.
Annak a bírónak kell utólag a
határozathoz végrehajtási intézkedéseket csatolni, aki a gyermek láthatásáról
és a szülők vagy egy harmadik fél személyes kapcsolattartáshoz való jogáról
döntött, kivéve ha az ügyhöz időközben másik bírót jelöltek ki. A bíró a
gyermek érdekeire tekintettel határozza meg ezen intézkedések jellegét és végrehajtásuk
részleteit, továbbá amennyiben szükségesnek ítéli, erre felhatalmazott
személyeket jelöl ki a végrehajtók kíséretére a határozat végrehajtásához. A
határozat betartása érdekében a bíró pénzbírságot szabhat ki.
szerint illetékes bíróságtól függően eltérő feltételek mellett történik a
bíróság üggyel kapcsolatos tájékoztatása (a fiatalkorúak bírósága vagy az
elsőfokú bíróság elnöke esetében a beadványok, illetve levelek bírósági
nyilvántartásba vételével; közös megegyezéssel történő váláskor a
megállapodás be nem tartása esetén a békebíróhoz vagy a fiatalkorúak
bíróságához inter partes kereset
benyújtásával; valamint egyoldalú keresettel, ha feltétlenül szükséges). A
meghozott döntés haladéktalanul végrehajtandó. A kérelem nyilvántartásba
vétele díjmentes.
15. Mi a teendő, ha valaki másik tagállam bírósága által szülői felelősség tárgyában hozott döntést Belgiumban akar elismertetni vagy végrehajtatni? Milyen eljárás követendő ilyen esetekben?
2005. március 1-je óta a 2201/2203/EK
rendelet, az ún. „Brüsszel IIa.” rendelet értelmében a szülői felelősség
tárgyában (Dánia kivételével) bármelyik tagállamban hozott határozatot
elméletileg automatikusan elismerik. A láthatási jogra és erőszakkal elvitt
gyermek visszavitelére vonatkozó döntések kivételével azonban a végrehajtás
előfeltétele, hogy végrehajthatóvá nyilvánítási (exequatur) keresetet kell benyújtani az első fokú bíróság
elnökéhez, aki gyorsított eljárás keretében hozza meg döntését.
Abban az esetben azonban, ha a
határozatot az említett időpontot megelőzően, és nem házasság
felbontására irányuló eljárás keretében hozták meg, nem ezt az egyszerűsített
eljárást kell alkalmazni. Ebben az esetben a szokásos elismerési és
végrehajtási eljárás követése javasolt.
16. Melyik bírósághoz kell fordulni Belgiumban, ha valaki másik tagállam bírósága által szülői felelősséggel kapcsolatban hozott döntés elismerése ellen kíván tiltakozni? Milyen eljárás követendő ilyen esetekben?
Az elsőfokú bírósághoz
fordulhat bármely érdekelt fél külföldön hozott határozat elismerésének
megakadályozása érdekében. E bíróság felfüggesztheti az eljárást, amennyiben
a kérdéses határozat fellebbezéssel megtámadható a származási országban.
17. Milyen jogszabály érvényes olyan szülői felelősséggel kapcsolatos eljárás esetén, amikor a gyermek vagy a felek nem Belgiumban élnek, illetve más az állampolgárságuk?
A belga bíróságok elméletileg
alkalmazhatják a gyermek szokásos tartózkodási helye szerinti törvényt.
szerinti törvény alkalmazandó azonban abban az esetben, ha az előbb említett
törvény nem teszi lehetővé a gyermek személyének és vagyonának megfelelő
védelmét. A belga törvényt kell alkalmazni, amennyiben a szóban forgó
külföldi jog szerinti intézkedések megtételére gyakorlatilag vagy jogilag
Internet cím: www.juridat.be - .
« Szülői felelősség - Általános információk | Belgium - Általános információk »

References: bíróság 
 bíróság

bíróság 
 bíróság 
 bíróság

 bíróság